《辰阳舟次蒋春岩观察绍宗 其八》
清代·黄本骥

柴桑原是宰官身，护惜名花胜美人。洛浦无媒空入梦，巫山有女孰传神。

从来艳质皆成幻，似此孤芳始觉真。他日篱东重把酒，不辞沉醉卧香尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。